Խնդիր  1
[bookmark: _GoBack]1975թ.-ից մինչև 1990թ. դիմողը աշխատում էր Լիտվայի Ազգային անվտանգության կոմիտեում (ԿԳԲ): 1990թ. Լիտվայի անկախության հռչակումից հետո նա աշխատանքի անցավ Ֆինանսների նախարարությունում որպես հարկային տեսուչ: 1998 թվականին, երբ դիմողը դեռ աշխատում էր որպես հարկային տեսուչ, Լիտվայի Խորհրդարանը օրենք ընդունեց (հայտնի է որպես ԿԳԲ-ի ակտ), որով ԿԳԲ-ն ճանաչվեց Լիտվայի տարածքում մարդկության դեմ հանցագործություններ (պատերազմի հանցագործություններ, ցեղասպանություն, ռեպրեսիա, տեռորիզմ և քաղաքական հետապնդում) կատարած հանցավոր կազմակեպություն, և այդ հիմքով հայտարարվեց, որ տվյալ օրենքի ընդունումից հետո 10 տարվա ժամանակահատվածում (1999թ.-ից մինչև 2009թ.) նախկին ԿԳԲ-ի բոլոր աշխատակիցներին արգելվում էր աշխատանքի անցնել որպես հանրային ծառայողներ կամ քաղաքացիական ծառայողներ հետևյալ ոլորտներում. 

	Պետական, տեղական կամ պաշտպանության մարմիններում, Պետական պաշտպանության նախարարությունում, ոստիկանությունում, դատախազությունում, դատական կամ դիվանագիտական մարմիններում, մաքսային մարմիններում, Պետական վերահսկողական և հանրային ինստիտուտների նկատմամբ վերահսկողություն իրականացող այլ մարմիններում, որպես փաստաբաններ կամ նոտարներ, մասնավոր, պետական բանկերի կամ այլ կրեդիտային ինստիտուտների աշխատակիցներ, տնտեսական ոլորտում ստրատեգիական նշանակության ծրագրերի իրականացմանը, պաշտպանության մարմիններում կամ հետախուզական գործունեություն իրականացնող այլ կազմակերպություններում, կապի համակարգում կամ կրթական համակարգում որպես ուսուցիչներ կամ ուսումնական հաստատությունների տնօրեններ, նաև չեն կարող կատարել այնպիսի աշխատանք, որը պահանջում է զենք կրել:



Օրենքը նաև սահմանում էր բացառություն, համաձայն որի՝ այդ սահմանափակումները չէին տարածվում նախկին ԿԳԲ այն աշխատակիցների վրա, որոնք որպես ԿԳԲ-ի աշխատակիցներ իրականացրել էին քրեական հետապնդում և հետաքննել միայն քրեական գործեր, և որոնք ԿԳԲ-ի հետ իրենց աշխատանքը դադարեցրել էին մինչև 1990թ մարտը: Վերջապես, համաձայն օրենքի՝ յուրաքանչյուր անհատական գործով հանրային ծառայողներից և հասարակական կազմակերպությունների անդամներից բաղկացած հատուկ Հանձնաժողովի կողմից պետք է ընդունվեր առանձին որոշում: Իր որոշումը ընդունելիս Հանձնաժողովը պետք է հիմնվեր ԿԳԲ-ի պաշտոնների ցուցակի վրա, որով սահմանվում էր անձի կարգավիճակը որպես նախկին ԿԳԲ-ի աշխատակից: Ցուցակը ընդունվել էր կառավարության հրամանով: Թվարկված էին ընդհանուր առմամբ 395 տարբեր պաշտոններ: Այսպիսով, «նախկին ԿԳԲ-ի աշխատակից» կարգավիճակին համապատասխանող յուրաքանչյուր ոք ինքնաբերաբար ենթակա էր հեռացման:
1999թ. մայիսին Հանձնաժողովը եզրակացրեց, որ դիմողի նկատմամբ կիրառելի էին օրենքով սահմանված հիմքերը քանի որ նա դասակարգվում էր որպես «ԿԳԲ-ի նախկին աշխատակցի» կարգավիճակ ունեցող անձ: 1999թ. հունիսին դիմողը ազատվեց աշխատանքից: Դիմողը հիշյալ որոշումը բողոքարկեց դատարան՝ պնդելով, որ թեև լինելով նախկին ԿԳԲ-ի աշխատակից, ինքը միայն հակահետախուզական և պրոպագանդիստական աշխատանքներ է իրականացրել և որպես այդպիսին չի մասնակցել մարդու իրավունքների խախտման դեպքերին: Նա նաև պնդում էր, որ օրենքը չափից ավելի լայն սահմանափակումներ էր նախատեսում անձնական ոլորտում, ինչը աշխատանքի ընտրության ազատության իրավունքի անհամաչափ սահմանափակում էր: Գործը քննող դատարանը, ինչպես նաև բոլոր վերադաս ատյանները մերժել են նրա բողոքը՝ հղում կատարելով նրա՝ ցուցակի համաձայն «նախկին ԿԳԲ աշխատակցի» կարգավիճակ ունենալու հանգամանքին: 

	1. Կարգավորող նորմը
· ազգային նորմ
· միջազգային նորմ
2. Պաշտպանված հատկանիշը
· սեռ
· տարիք
· և այլն
3. Խտրականության տեսակը
· ուղղակի խտրականություն
· անուղղակի խտրականություն
· և այլն
4. Համեմատական եզրը
· տարբերակված վերաբերմունք
· էապես նույնանման իրավիճակ
5. Բացառության առկայությունը
· կառուցողական գործողություն
· աշխատանքին ներհատուկ պահանջ
· ողջամիտ հարմարություն
6. Օրինականության սկզբունքը
· օրենքով սահմանված կարգով
· օրենքի որոշակիություն և մատչելիություն
7. Նպատակի լեգիտիմությունը 
· օբյեկտիվ հիմքի առկայություն
8. Անհրաժեշտ է ժողովրդավարական հասարակարգում
· համաչափ միջոցներ
· անհրաժեշտ ու պիտանի միջոցներ
· վերաբերելի ու բավարար միջոցներ 
· ռացիոնալ կապ նպատակի ու միջոցի միջև



